CELEX: 32012R0106
Language: hr
Date: 2012-02-07 00:00:00
Title: Provedbena uredba Komisije (EU) br. 106/2012 od 7. veljače 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               301
            
         32012R0106
   
               L 036/23
            
            
               SLUŽBENI LIST EUROPSKE UNIJE
            
            
               07.02.2012.
            
         
      PROVEDBENA UREDBA KOMISIJE (EU) br. 106/2012
   od 7. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Metalni proizvod u obliku diska s promjerom od oko 8 cm i debljine 2 cm (tzv. „nagibni mehanizam”).
               Proizvod ima neravnu površinu sa središnjom osovinskom rupom a sastoji se od sljedećeg:
               
                           —
                        
                        
                           ploče vodiča,
                        
                     
                           —
                        
                        
                           spiralne opruge,
                        
                     
                           —
                        
                        
                           šarke sa zupcem,
                        
                     
                           —
                        
                        
                           kliznog zupca,
                        
                     
                           —
                        
                        
                           dvaju kliznih zaponaca,
                        
                     
                           —
                        
                        
                           zapora, i
                        
                     
                           —
                        
                        
                           okrugle ploče.
                        
                     Proizvod je sastavni dio nagibnog mehanizma sjedala u motornim vozilima.
               Proizvod se koristi za podešavanje nagiba naslona prema potrebama vozača ili putnika i doprinosi otpornosti sjedala.
               Vidjeti fotografiju. (1).
            
            
               9401 90 80
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 9401, 9401 90 i 9401 90 80.
               S obzirom na njegove osobine, i to njegovu preciznu mehaničku konstrukciju s nekoliko različitih sastavnih dijelova, proizvod je posebno namijenjen da bude sastavni dio nagibnog mehanizma sjedala u motornim vozilima. Stoga se isključuje razvrstavanje proizvoda pod tarifnim brojem 8302 kao okova, pribora ili sličnih proizvoda (vidjeti Napomene s objašnjenjem harmoniziranog sustava uz tarifni broj 8302, prvi stavak).
               Proizvod se, stoga, smatra dijelom nagibnog mehanizma sjedala u motornim vozilima.
               Proizvod se, stoga, razvrstava pod oznaku KN 9401 90 80 kao ostali dijelovi sjedala, vrsta koje se rabi u motornim vozilima.
            
         
      
   
      (1)  Fotografija je isključivo informativne prirode.